Document ID: 32014R0500

REGULAMENTUL DELEGAT (UE) NR. 500/2014 AL COMISIEI
din 11 martie 2014
de completare a Regulamentului (UE) nr. 1308/2013 al Parlamentului European și al Consiliului prin modificarea Regulamentului (CE) nr. 288/2009 al Comisiei în ceea ce privește acordarea de ajutoare pentru măsuri de însoțire în cadrul programului de încurajare a consumului de fructe și legume în școli
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/01 și (CE) nr. 1234/2007 ale Consiliului (1), în special articolul 24 alineatul (1) litera (c) și alineatul (2) litera (b),
întrucât:
(1)
Regulamentul (UE) nr. 1308/2013 a abrogat și înlocuit Regulamentul (CE) nr. 1234/2007 (2) cu efect de la 1 ianuarie 2014.
(2)
Articolul 23 alineatul (1) litera (b) din Regulamentul (UE) nr. 1308/2013 prevede că ajutoarele acordate de Uniune în cadrul programului de încurajare a consumului de fructe și legume în școli pot fi utilizate și pentru măsuri de însoțire necesare pentru a asigura eficacitatea programului. Prin urmare, este necesar să se definească aceste măsuri din perspectiva obiectivelor și a costurilor asociate și să se determine care dintre aceste costuri ar putea fi eligibile pentru ajutor din partea Uniunii.
(3)
Regulamentul (CE) nr. 288/2009 al Comisiei (3) prevede reguli pentru aplicarea programului de încurajare a consumului de fructe și legume în școli, printre care și obligația statelor membre de a descrie în strategiile lor măsurile de însoțire pe care intenționează să le adopte pentru a asigura punerea în aplicare cu succes a programului. El stabilește totodată norme cu privire la costurile eligibile pentru ajutor din partea Uniunii. Prin urmare, este necesar să se modifice Regulamentul (CE) nr. 288/2009 pentru a include normele privind măsurile de însoțire menționate la articolul 23 alineatul (1) litera (b) din Regulamentul (UE) nr. 1308/2013.
(4)
Articolul 4 alineatul (1) din Regulamentul (CE) nr. 288/2009 prevede că statele membre care instituie un program de încurajare a consumului de fructe și legume în școli pot solicita ajutoare din partea Uniunii pentru una sau mai multe perioade cuprinse între 1 august și 31 iulie. Pentru a lua în considerare periodicitatea anului școlar, noile norme privind măsurile de însoțire ar trebui, prin urmare, să se aplice începând cu 1 august 2014,
ADOPTĂ PREZENTUL REGULAMENT:
Articolul 1
Modificarea Regulamentului (CE) nr. 288/2009
Regulamentul (CE) nr. 288/2009 se modifică după cum urmează:
1.
la articolul 3, alineatul (4) se înlocuiește cu următorul text:
„(4) Statele membre prevăd în strategiile lor măsurile de însoțire menționate la articolul 23 alineatul (1) litera (b) din Regulamentul (UE) nr. 1308/2013 al Parlamentului European și al Consiliului (4). Măsurile de însoțire oferă sprijin pentru distribuirea produselor din fructe și legume și trebuie să fie direct legate de obiectivele programului de încurajare a consumului de fructe și legume în școli, pentru a mări consumul de fructe și legume pe termen scurt și pe termen lung și pentru a contribui la formarea unor obiceiuri alimentare sănătoase. Aceste măsuri îi pot implica și pe părinți și profesori.
(4) Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/01 și (CE) nr. 1234/2007. (JO L 347, 20.12.2013, p. 671.).”;" 						
2.
articolul 5 se modifică după cum urmează:
(a)
alineatul (1) se modifică după cum urmează:
(i)
la litera (b) din primul paragraf, se adaugă următorul punct (iv):
„(iv)
costurile măsurilor de însoțire menționate la articolul 23 alineatul (1) litera (b) din Regulamentul (UE) nr. 1308/2013, în special:
-
costurile pentru organizarea unor activități de degustare, introducerea și organizarea unor activități de grădinărit, organizarea de vizite la ferme și alte activități similare care vizează crearea unei legături a copiilor cu agricultura;
-
costurile măsurilor care vizează educarea copiilor cu privire la agricultură, obiceiurile alimentare sănătoase și probleme de mediu legate de producția, distribuția și consumul de produse din fructe și legume;
-
costurile măsurilor întreprinse pentru a sprijini distribuția de produse și care sunt în concordanță cu obiectivele programului de încurajare a consumului de fructe și legume în școli.”;
(ii)
paragraful al patrulea se înlocuiește cu următorul text:
„Costurile de comunicare și măsurile de însoțire menționate la litera (b) punctele (iii) și (iv) de la primul paragraf nu pot fi finanțate prin alte scheme de ajutoare ale Uniunii.”;
(b)
la alineatul (2) se adaugă următorul paragraf:
„Valoarea totală a fondurilor Uniunii utilizate pentru a finanța costurile prevăzute la alineatul (1) primul paragraf litera (b) punctul (iv) nu trebuie să depășească 15 % din valoarea anuală a ajutorului Uniunii alocat statului membru în cauză, ca urmare a alocării definitive menționate la articolul 4 alineatul (4).”
Articolul 2
Intrarea în vigoare și aplicarea
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Se aplică de la 1 august 2014.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 11 martie 2014.

Labels: 17
19
3
12
15